Adjudicades les parcel·les dels Horts Socials de Burjassot
2025-07-24

La Sala de Juntes de l’Ajuntament de Burjassot va acollir el passat 13 de maig, el sorteig de les parcel·les corresponents a l’última convocatòria per a l’adjudicació dels Horts Socials de Burjassot. En el sorteig, va estar present la regidora de Medi Ambient de l’Ajuntament de Burjassot, Lluna Àrias.

Tal com s’ha informat des de l’Oficina de Sostenibilitat Local i després de l’estudi de les baremacions, s’han aprovat tres sol·licituds presentades per entitats i, quant a sol·licituds de particulars, s’han aprovat les de 17 punts o més. Entre les quatre de 15 punts es van sortejar les tres parcel·les, en sorteig públic, el passat 13 de maig. En la imatge, els agraciats.